Мечоопашат рак
Мечоопашатият рак, известен още като подковообразен рак, меченосец или ксифозура (Limulus polyphemus), е вид едро водно членестоного. Запазил се почти без промяна в продължение на последните 250 – 300 милиона години, този вид, обитаващ атлантическото крайбрежие на САЩ (от Масачузетс до мексиканския полуостров Юкатан), бива често наричан живо изкопаемо. Той е един от четирите вида от клас Xiphosura, живеещи днес, и единствен в Атлантическия океан.

Район на ежегодна миграция е заливът Делауеър, разделящ едноименния американски щат Делауеър от щата Ню Джърси.

Въпреки че едно от наименованията му е „подковообразен рак“, това членестоного не принадлежи към клас Ракообразни (Crustacea) както останалите раци, а към отделен клас Xiphosura (преди Merostomata). В този смисъл най-близки таксономично до него са организмите от клас Паякообразни (Archnida), като скорпиони, паяци.

Източници

Външни препратки 
 The Horseshoe Crab – Limulus polyphemus
 Horseshoe Crab History, Biology, Research and Conservation 

Limulidae
Фауна на Неарктика
Фауна на Неотропическата област